kardosdrur/scandi-wiki huggingface dataset:
Mara Salvatrucha

Mara Salvatrucha refererer til store bander, som laver kriminelle handlinger i Centralamerika og USA. Navnet er ofte forkortet til MS-13, Mara eller MS, og de fleste medlemmer kommer fra El Salvador, Honduras og andre centralamerikanske lande.

Mara Salvatrucha-banderne består af små sammenslutninger opererende fra forskellige steder i USA og Centralamerika. Man mener at der er over 70.000 medlemmer verden over. MS's kriminelle aktiviteter inkluderer både narkosmugling og -handel, salg af våben på det sorte marked, menneskesmugling, lejemord, tyveri og overfald på tjenestemænd. I USA har banden primært været repræsenteret i Washington D.C., Miami og det sydlige Californien.

Historie 
Mara Salvatrucha er oprindeligt fra Los Angeles, Californien i 1972 af salvadoranske immigranter. Man mener at ordet "Mara" kommer fra det spanske ord for "krigsmyre", mens "Salvatrucha" er spansk slang for "Salvadoraner".

Navnet "Mara Salvatrucha" kan på dansk oversættes til "salvadoranske krigsmyrer".

For at kunne blive medlem af MS-13 skal man overleve 13 sekunders tæsk af sine nye bandekammerater. Kvinder, som udgør ca. 20% af medlemmerne, kan dog komme igennem ved enten at overleve samme behandling som mændene, eller ved at lade sig gruppevoldtage af flere af bandens nuværende medlemmer.

Kilder 
 "18 with a Bullet" Wide Angle PBS
 "How the Street Gangs Took Central America" Maj/Juni 2005 Foreign Affairs
 "For Salvadoran gangs, jail is a revolving door" Marts 1, 2005 The Christian Science Monitor
 "Gangs, Terrorists, and Trade"  April 12, 2007 i Foreign Policy In Focus
 MS-13 NEWS AND ANALYSIS 
 "World's Most Dangerous Gang"  En dokumentar af National Geographic.

Referencer

Eksterne henvisninger 

Bander i Californien
Bander i Massachusetts
Bander i Canada
Bander i New York
Bander i Pennsylvania
Bander i Michigan
Bander i Mexico
OB (flertydig)

OB er en forkortelse og har flere betydninger:
 Odense Boldklub – en dansk fodboldklub i Superligaen
 Ommel Boldklub – en dansk fodboldklub under Fyns Boldspil-Union
 Oure-skolernes Boldklub – en dansk fodboldklub under Fyns Boldspil-Union
 Outside Broadcasting – direkte tv-transmission uden for et studie
 Tennis Club Odense – en dansk tennisklub, der tidligere var en del af Odense Boldklub, og som i perioden fra 1996 til 2007 hed OB Tennis (forkortet OB)
 Olsen-banden 1968-1998
Autoimmun

Autoimmun er betegnelsen for sygdomme, hvor kroppens immunforsvar angriber kroppens egne celler.

Danske forskere har i 2017 fundet at proteinet HLA-DR1 har en central betydning i autoimmune sygdommes molekylære mekanisme.

Blandt autoimmunesygdomme er
 Addison sygdom (sygdomme i binyrerne)
 Alopecia areata (pletskaldethed)
 Crohns sygdom og Colitis ulcerosa (smertefuld - kronisk inflammatorisk tarmsygdom).
 Cøliaki (inflammation i tyndtarmen)
 Dermatitis herpetiformis (intenst kløende hudsygdom)
 Diabetes (type 1 sukkersyge)
 Eksem
 Fibromyalgi (muskelgigt)
 Graves’ sygdom - Basedow (højt stofskifte)
 Hashimoto’s thyroiditis (lavt stofskifte)
 Hæmolytisk anæmi
 Myastenia gravis (øget træthed af muskler)
 Pemfigus (blærer på hud og slimhinder)
 Perniciøs anæmi (vitamin B12 mangel)
 Psoriasis
 Reumatoid artritis (leddegigt)
 Riedel’s struma (skjoldbruskkirtlen)
 Sjøgrens syndrom
 Sklerose
 Systemisk lupus erythematosus
 Vitiligo (manglende hudpigment)
 Wegeners granulomatose (læk af blod gennem de fine blodkar - ofte i flere organer)

Lidelser relateret til autoimmune sygdomme:
 Acne
 ADHD
 Angst
 Autisme
 Bipolar affektiv sindslidelse (maniodepressiv)
 Depression
 Jernmangel
 Kronisk træthedssyndrom
 Tourettes Syndrom

Se også

 Probiotika
 Mikrobiom

Eksterne links og henvisninger

Immunforsvar
Ildsjæl

En ildsjæl er en person, som ofte ulønnet arbejder begejstret og ivrigt for en hjertesag: en der brænder for en sag. 

Ildsjæle kan skrive på Wikipedia og være frivillige hjælpere i NGO og politiske partier.

Ord og vendinger
Altruisme
Tristan

Sir Tristan (Latin/Brytonisk: Drustanus; Drystan – også kendt som Tristran, Tristram, osv.) er hovedpersonen i historien om Tristan og Isolde. Han var også en ridder af det runde bord i myten om Kong Arthur, hvor han var en mystisk helt fra Cornwall.

I filmen King Arthur fra 2004 er Tristan spillet af Mads Mikkelsen. Se mere om Tristan-sagnene i Henrik Nebelongs bog "Richard Wagners Tristan og ISolde" s. 5f

Se også 
 Tristan og Isolde (opera)

Ridderne af det runde bord
4. etape af Tour de France 2007

Fjerde etape af Tour de France 2007 blev kørt onsdag d. 11. juli og gik fra Villers-Cotterêts til Joigny begge i Frankrig.
Ruten var 193 km lang og var med sine fire kategori 4 stigninger en flad etape, med en forventet massespurt ved målstregen.

 Etape: 4
 Dato: 11. juli
 Længde: 193 km
 Danske resultater:
 135. Michael Rasmussen + 0.0
 Gennemsnitshastighed: 41 km/t

Sprint og bjergpasseringer

1. sprint (La Ferte-Gaucher) 
Efter 69 km

2. sprint (Soligny-les-Etangs) 

Efter 122,5 km

3. sprint (Theil-sur-Vanne) 
Efter 158,5 km

1. bjerg (Côte de Veuilly-la-Poterie) 
4. kategori stigning efter 23,5 km

2. bjerg (Côte de Doucy) 
4. kategori stigning efter 62,5 km

3. bjerg (Côte de Galbaux) 
4. kategori stigning efter 142,5 km

4. bjerg (Côte de Bel-Air) 
4. kategori stigning efter 144 km

Udgående ryttere 
 19 Xabier Zandio fra Caisse d'Epargne udgik under etapen på grund af en skade.

Resultatliste 

04

en:2007 Tour de France, Prologue to Stage 10#Stage 4
Ana Vojčić

Ana Vojčić (født 3. juni 1979) er en serbisk målvogter, der er tidligere har været målvogtertræner for EH Aalborg i Danmark. Hun har tidligere optrådt for ŽRK Knjaz Miloš, Ikast-Bording, ŽRK Budućnost, Aalborg DH, Randers HK og FCM Håndbold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Kilde 
 Spillerinfo på Aallborg DHs hjemmeside
 EHF - Ana Vojcic
 Hbold - Ana Vojcic

Referencer 

Håndboldspillere fra Serbien
Håndboldspillere fra FC Midtjylland Håndbold
Håndboldspillere fra Aalborg DH
Håndboldspillere fra Randers HK
Karen Brødsgaard

Karen Brødsgaard (født 10. marts 1978 i Horsens) er en tidligere dansk håndboldspiller. Hun stoppede karrieren i Aalborg DH, men har tidligere spillet bl.a. for Viborg HK og Ikast-Bording Elite Håndbold. Hun har med det danske landshold været med til at vinde OL-guld i 2000 og 2004.

Karen Brødsgaard underviser i dag på håndboldlinien på Aalborg Sportshøjskole.

Eksterne henvisninger 

 

Håndboldspillere fra Danmark
Personer fra Horsens
Håndboldspillere fra Horsens HK
Håndboldspillere fra Viborg HK
Håndboldspillere fra Ikast-Brande Elite Håndbold
Håndboldspillere fra Aalborg DH
Olympiske mestre fra Danmark
Håndboldspillere ved sommer-OL 2000
Håndboldspillere ved sommer-OL 2004
Medaljevindere fra Danmark ved sommer-OL 2000
Medaljevindere fra Danmark ved sommer-OL 2004
Rikke Nielsen

Rikke Nielsen (født 9. april 1977 i Fjerritslev) er en dansk tidligere håndboldspiller. Nielsen spillede til juniorårgangen i Fjerritslev Idrætsforening, og derefter i Thisted IK fra 1995 til 1996, i Brønderslev IF fra 1996 til 1997 og i Leipzig i 2006-2007. Hun har med det danske landshold været med til at vinde EM sølv i 2004.

I oktober 2012 udgav Rikke Nielsen bogen Til sidste fløjt på forlaget People's Press. Bogen fortæller om oplevelserne på og uden for håndboldbanen og beskriver kampen mod kræft samt de første år som mor til et barn med downs syndrom.

I 2017 etablerede Rikke Nielsen LykkeLiga, som er en landsdækkende håndboldliga for børn med udviklingshandicap.

Referencer

Eksterne henvisninger 
 Rikke Nielsen karriere er slut Ekstrabladet 8. august 2008
 Til sidste fløjt People's Press, oktober 2012

Håndboldspillere fra Danmark
Håndboldspillere fra Aalborg DH
Håndboldspillere fra HC Leipzig
Personer fra Fjerritslev
Harakat-e Islami-yi Afghanistan

Harakat-e Islami-yi Afghanistan (HIA) er et politisk parti i Afghanistan. Det var tidligere en del af Den Nordlige Alliance. Fra partiets grundlæggelse til 2005 har det været ledet af ayatollah Muhammad Asif Muhsini. HIA bevægelsen blev dannet i 1978. Gennem 1980'erne var HIA medlem af en alliance af Mujahid shiit organisationer støttet af Iran der var imod "Folkets demokratiske Parti" styret og de sovietiske tropper.

Efter USAs besættelse af Afghanistan brød en gruppe fra partiet ud og dannede "Afghanistans folks islamiske bevægelse". I februar 2005 gik Muhsini af som partiets leder, og blev efterfulgt af Hojjatolislam Seyyed Muhammad Ali Jawed.

Politiske partier i Afghanistan
Afghanistans politik
Hezbe Wahdat

Hezb-e Wahdat-e Islami Afghanistan (Forkortet Hezbe Whadat (HW)) er et politisk parti i Afghanistan. HW er det største Shiaparti i Afghanistan. Hovedparten af partiets opbakning stammer fra medlemmer af den etniske gruppe Hazaraer som beskyttede sig selv i kampen mod det tidliger afghanske styre under den afghanske borgerkrig i starten af 90'erne. 

HW var med til at bekæmpe den sovjetiske invaion i Afghanistan. De hjalp også med at afsætte det kommunistiske styre i Kabul. Da en ny regering, ledet af Jamiat-e-Islami Afghanistan partiet overtog magten, blev wahdat partiet nægtet alle former for politisk repræsentation i kabinetet.

Efter installeringen af en ny regering, efter 11. September kampene, fik Whadat endelig politisk indflydelse.

Hezbe Wahdat består hovedsagelig at Hazaraer og mange har den opfattelse, at alle Hazaraer er medlemmer af – eller støtter op om – Hezbe Wahdat, hvilket absolut ikke er tilfældet. 

Politiske partier i Afghanistan
William Bonnet

William Bonnet (født 25. juni 1982 i Saint-Doulchard) er en tidligere fransk professionel landevejscykelrytter.

Eksterne henvisninger 

 Profil på officiel hjemmeside 

Mandlige cykelryttere fra Frankrig
Volkmar Busch

Joseph Marie Francois Volkmar Busch (20. november 1812 – 3. november 1893) var dansk komponist, lærer, embedsmand m.m.

Busch var en kendt og farverig person i København. Han figurerede i vittighedsbladet Corsaren som "Volksnar Busch". Efter en omtumlet tilværelse som søkadet og kopist i generalpostdirektionens revisionskontor tog han fat på musikalske studier hos klaverpædagogen Friedrich Wieck i Leipzig. Her var det dog efter sigende mest datteren Clara Wieck, der optog ham. Hun blev som bekendt senere gift med Robert Schumann.

Tilbage i København slog han sig ned som oversætter, redaktør og komponist. Bl.a. udgav han lærebøger i svensk (1843-1844). Han skrev desuden musikanmeldelser og redigerede "Kjøbenhavns Theaterblad” (1844-1845) og dets fortsættelse ”Mellemakten” (1846).

Som komponist var han inspireret af bl.a. H.C. Lumbye, og mange af hans kompositioner blev spillet af Lumbye i Tivoli. Busch yndede at smykke sine kompositioner med franske titler; således skrev han en march til den russiske zar, "Gloire au Zcar", hvilket indbragte ham en tobaksdåse i sølv som tak, ligesom han modtog en slipsenål med brillanter af Frederik VII for en af sine tilegnelser.

1853-1865 boede han i USA, og der komponerede han bl.a. kirkemusik for den katolske kirke, som han tilsyneladende var blevet optaget af. Hans musik var også påvirket af komponister som Rossini, Bellini, Auber og Boieldieu, og hans hovedværk, Stabat mater er beslægtet med tilsvarende værker af Rossini.

Musik 
 Vive le Roi
 March Guerriere
 Gloire au Zcar
 Löverne i Rigsvaabenet (march tilegnet Frederik den Syvende)
 Ave Maria Stella! (Hymne for soli, kor og orkester)
 op. 41 Sörgemarsch til Minde om Helten General Olaf Rye
 op. 60 Hæder over Födelandet (march tilegnet Frederik den Syvende)
 op. 71 Leve Freden (march tilegnet Frederik den Syvende)
 Stabat Mater Dolorosa, (Hymne for soli, kor og orkester 1859)

Kilder m.m. 
 Copenhagen Brass Ensemble
 Salmonsens leksikon 2. udgave

Komponister fra Danmark
Danskere i 1800-tallet
Baden Cooke

Baden Cooke (født 12. oktober 1978 i Benalla, Victoria, Australien) er en australsk professionel cykelrytter der er mest kendt som en sprintspecialist.

I 2012 skiftede han til nystiftede , nu , efter at han i to år havde kørt for danske .

I 2003 vandt han den grønne pointtrøje i Tour de France 2003, kun to point foran Robbie McEwen. Han vandt også 2. etape.

Eksterne henvisninger 

 Officielle hjemmeside 

Mandlige cykelryttere fra Australien
Johann Ludwig Schwerin von Krosigk

Johann Ludwig Graf Schwerin von Krosigk (22. august 1887 i Rathmannsdorf/Anhalt – 4. marts 1977 i Essen) var en tysk jurist, konservativ politiker og rigsfinansminister i Nazi-Tyskland. Han modtog NSDAP's partitegn i guld og et særmedlemskab af det nationalsocialistiske parti fra 1937. Den 1. maj 1945 udpegede fungerende rigspræsident admiral Karl Dönitz ham til kansler. Det afslog han, men accepterede at være "ledende minister", hvilket han var i nazi-regimets sidste dage. 

Lutz Schwerin von Krosigks finansministerium var en af ​​de vigtigste søjler i finanspolitisk støtte til nazismen. Styret tilegnede sig forfulgte jøders ejendom og sendte jøderne i koncentrationslejre. Han blev idømt ti års fængsel i retssagen mod Ministre ved Nürnberg-domstolen for at have samarbejdet med det nazistiske regime. Lutz Schwerin von Krosigk var også kansler i Tyskland i Karl Dönitz provisoriske regering efter Adolf Hitlers død i 1945 i Det Tredje Rige. Han blev i 1949 idømt 10 års fængsel ved et amerikansk militærtribunal, men blev løsladt i 1951.

Referencer

Eksterne henvisninger 

Kanslere fra Tyskland
Nazi-Tysklands ministre
Hitlers Kabinet
Kabinet Goebbels
Schwerin von Krosigks Kabinet
Grever fra Tyskland
Finansministre fra Tyskland
Tyskere i 1900-tallet
Jimmy Casper

Jimmy Casper (født 28. maj 1978 i Montdidier) er en fransk tidligere cykelrytter.

Han debuterede som professionel cykelrytter i 1998 for Française des Jeux, hvor han var en af holdets vigtigste sprintere. I 2004 gik han til Cofidis. Fra 2008 cykler han for Agritubel.

Karrierens største triumf kom 2. juli 2006, da han vandt 1. etape af Tour de France, og førte i pointkonkurrencen.

Eksterne henvisninger 

 

Mandlige cykelryttere fra Frankrig
Fassa Bortolo

Fassa Bortolo var et professionelt cykelhold som blev grundlagt i 2000 og opløst i 2005. Holdet havde navn efter sponsoren, et italiensk cement-selskab.

Fassa Bortolo var et tophold og var en del af UCI ProTour i 2005-sæsonen. Blandt rytterne som har cyklet for holdet finder man Alessandro Petacchi, Ivan Basso, Juan Antonio Flecha og Fabian Cancellara.

Ophørte cykelhold fra Italien
Etableret i 2000
Ophørt i 2005
5. etape af Tour de France 2007

Femte etape af Tour de France 2007 blev kørt torsdag d. 12. juli gik fra Chablis til Autun.
Ruten var 184 km lang og var med de adskillige små stigninger, den værste kategori 2, ikke så flad som de foregående dages etaper.

 Etape: 5
 Dato: 12. juli
 Længde: 184 km
 Danske resultater:
 52. Michael Rasmussen + 0.0
 Gennemsnitshastighed: 39,2 km/t

Sprint og bjergpasseringer

1. sprint (Avallon) 
Efter 36 km

2. sprint (Montbreuillon) 
Efter 94,5 km

3. sprint (Bibracte-Mont-Beuvray) 
Efter 145 km

1. bjerg (Côte des Grandes-Châtelaines) 
4. kategori stigning efter 39,5 km med 1,5 km bjerg og 6,7 % stigning.

2. bjerg (Côte de Domecy-sur-Cure) 
4. kategori stigning efter 52,5 km

3. bjerg (Côte de Champignolles-le-Bas) 
3. kategori stigning efter 58,5 km

4. bjerg (Côte de Coulon) 
4. kategori stigning efter 86,5 km

5. bjerg (Côte de Saint-Maurice) 
3. kategori stigning efter 98,5 km

6. bjerg (Côte de Château-Chinon) 
4. kategori stigning efter 119 km

7. bjerg (Haut-Folin) 
2. kategori stigning efter 135,5 km

8. bjerg (Côte de la Croix de la Libération) 
3. kategori stigning efter 174 km

Resultatliste 

05

en:2007 Tour de France, Prologue to Stage 10#Stage 5
Julie Hjorth-Hansen

Julie Hjorth-Hansen (født 10. juni 1984) er en dansk elitesvømmer, der stiller op for Sigma Nordsjælland. Hun har specielt har gjort sig gældende i medley, hvor hun har sat flere nordiske og danske rekorder. Hun deltog i sommer-OL 2008 i 200 og 400 m medley for Danmark. I 2004 vandt hun en bronzemedalje ved EM i kortbanesvømning 2004.

Resultater 
Julie Hjorth-Hansen er indehaver af den nordiske rekord på 200 m og 400 m distancen på langbane samt 200 m på kortbane. Dertil kommer den danske rekord på 100 m medley (kortbane).
I 2009 havde hun sat 22 danske rekorder.

Til EM i svømning 2006 opnåede hun 7. plads i både 200 m og 400 m medley, mens hun udgjorde brystsvømmeren på 4x100 m medleyholdet, der blev nr. 8.

Til VM på kortbane i 2007 blev hun nr. 5 i 200 m medley samt nr. 8 i 400 m medley.

Noter

Eksterne henvisniger 
 

Svømmere fra Danmark
Nicolas Jalabert

Nicolas Jalabert (født 13. april 1973 i Mazamet, Frankrig) er en fransk tidligere professionel cykelrytter. Han blev professionel i 1997 for det franske hold Cofidis. I 2007 skiftede han til Agritubel, fordi hans forrige hold Phonak Cycling Team blev opløst efter 2006-sæsonen.

Han er lillebror til Laurent Jalabert, og de to brødre cyklede for samme hold i perioden 2000-2002.

Eksterne henvisninger 

Mandlige cykelryttere fra Frankrig
Philippe Gilbert

Philippe Gilbert (født 5. juli 1982 i Verviers) er en belgisk tidligere professionel cykelrytter. Han var kendt som klassiker-specialist. Gilbert blev verdensmester i landevejscykling i 2012. Han deltog i Tour de France i årene 2005 – 2012. Gilberts største sejre er verdensmesterskabet i landevejscykling i 2012, Paris-Tours i 2008-2009, Giro di Lombardia i 2009 og 2010, Amstel Gold Race i 2010 og 2011, Liege-Bastogne-Liege i 2011, La Flèche Wallonne i 2011 og Clásica de San Sebastián i 2011. Han har desuden vundet etaper i Giro d'Italia og Tour de France samt 4 etaper i Vuelta a España. Han blev kåret som årets rytter i 2011. 

I foråret 2017 tog Gilbert en af flotteste solosejre i nyere cykelsport. Med knap 55 km til mål, gled Gilbert - iført den belgiske mesterskabstrøje - fra konkurrenterne på Oude Kwaremont og kørte alene hjem til sin første sejr i Flandern Rundt.
14/4 2019 vandt Gilbert Paris - Roubaix efter en afgørende spurt mod Nils Politt.

Meritter 

2003
Etapesejr Tour de l'Avenir

2004
Etapesejr Tour Down Under
Samlet Paris-Corrèze

2005
Etapesejr Tour Méditerranéen
Tour du Haut-Var 
Trophée des Grimpeurs
Samlet (15 løb) - Franske cup i landevejscykling
Etapesejr Fire dage ved Dunkerque
Polynormand

2006
Omloop Het Volk
Etapesejr Dauphiné Libéré
Etapesejr Benelux Tour
GP de Fourmies
GP de Wallonie

2007
Etapesejr Tour du Limousin

2008
Bjergkonkurrencen Tour Down Under
Trofeo Mallorca
Trofeo Soler
Samlet Challenge Mallorca
Omloop Het Volk
Paris-Tours

2009
20. etape Giro d'Italia
Samlet og etapesejr Ster Elektrotoer
Coppa Sabatini
Paris-Tours
Giro del Piemonte
Lombardiet Rundt

2010
Amstel Gold Race
Etapesejr Belgien Rundt
3. og 19. etape Vuelta a España
Giro del Piemonte
Lombardiet Rundt

2011
Etapesejr Volta ao Algarve
Montepaschi Strade Bianche
Etapesejr Tirreno-Adriatico
Brabantse Pijl
Amstel Gold Race
La Flèche Wallonne
Liège-Bastogne-Liège
Samlet og etapesejr Belgien Rundt
Samlet og etapesejr Ster ZLM Toer
 Belgisk mester i landevejsløb
Etapesejr Tour de France
Clásica de San Sebastián
Etapesejr Eneco Tour
 Belgisk mester i enkeltstart
Grand Prix Cycliste de Québec
Grand Prix de Wallonie

2012
To etapesejre Vuelta a España
 Guld, landevejscykling (2012)

2013
Etapesejr, Vuelta a España

2014
Brabantse Pijl
Amstel Gold Race
Samlet og 2 etapesejre, Ster ZLM Toer
Samlet og etapesejr, Tour of Beijing

2015
2 etapesejre, Giro d'Italia
Grand Prix Cerami
Etapesejr, Tour de Wallonie

2016
Vuelta Ciclista a Murcia 
2. og 4. etape, Luxembourg Rundt
 Belgisk mester i landevejsløb

2017
Samlet og 1. etape, Tre dage ved Panne
Flandern Rundt
Amstel Gold Race
Etapesejr, Tour de Suisse

Eksterne henvisninger 

 
 

Mandlige cykelryttere fra Belgien
Verdensmestre i landevejsløb
Deltagere for Belgien ved sommer-OL 2004
Deltagere for Belgien ved sommer-OL 2012
Deltagere for Belgien ved sommer-OL 2016
Cykelryttere ved sommer-OL 2004
Cykelryttere ved sommer-OL 2012
Cykelryttere ved sommer-OL 2016
Haldum Kirke

Haldum Kirke ligger i Haldum Sogn, Sabro Herred i Østjylland. Kor og skib er opført i romansk tid af frådstens og limstenskvadre, murværket har hjørnelisener og øverst rundbuefriser på små konsoller. Begge de rundbuede døre er bevaret i tilmuret tilstand, flere rundbuevinduer er bevaret. Tårnet er opført i sengotisk tid af munkesten. Kirken har hørt under grevskabet Frijsenborg, som har haft 25 af områdets kirker under sig, ud over Haldum kan nævnes Foldby Kirke, Over Hadsten Kirke, Skjød Kirke, Vitten Kirke og Lyngå Kirke, alle kirker bærer præg af tilhørsforholdet til Frijsenborg, især efter hovedistandsættelser i 1865, ved den lejlighed blev Haldums tårn skalmuret og fik skifertækket spir.

Haldum kirke nævnes i aarhusbispen Peder Vognsens testamente dateret 14.november 1203. Peder Vognsen var af Hvideslægten og en velhavende mand, han overdrog kirkens indtægter til kannikkerne ved Århus Domkirke.

Efter reformationen overtog kronen bispegodser og kirkegodser, den tidligere bispegård i Aarhus blev til Aarhusgård, hvor lensmand Peder Ebbesen Galt havde sit hovedsæde. I Jordebogen fra 1544 nævnes indtægterne fra Haldum kirke. Efter nederlaget til svenskerne i 1650'erne var statsgælden så stor, at der måtte gøres noget radikalt. Enevælden blev indført i 1661 og kronen realiserede en stor del af aktiverne, bl.a. kirker og kirkegods. I 1661 blev Haldum kirke skødet til Mogens Friis og fra 1672 var kirken en del af grevskabet Frijsenborg.

Efter lensafløsningsloven i 1922 overgik Haldum kirke til selveje. I 1992 var det gamle orgel fra 1904 slidt op og et nyt skulle anskaffes. Man lagde sig fast på et 16-stemmers orgel fra Frobenius, men da pulpituret var for svagt til at bære dette orgel, måtte man også udskifte pulpituret, og da tårnrummet også trængte til en renovering, endte man med at vedtage en hovedistandsættelse af hele kirken i 1996-97.

Eksterne kilder og henvisninger 

 Haldum Kirke  hos nordenskirker.dk
 Haldum Kirke hos KortTilKirken.dk
 Haldum Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt
Hezbi Islami

Hezbi Islami eller Hezb-i-Islami (Det Islamiske Parti) er et Islamisk parti i Afghanistan der kæmper mod besættelsen. Partiet blev grundlagt og bliver ledet af Gulbuddin Hekmatyar. Partiet blev startet i Pakistan i 1975 og voksede ud af Muslimsk Ungdom, en islamistisk organisation, dannet i Kabul i 1969 af studerende og lærere på Kabuls Universitet, for at bekæmpe kommunismen i Afghanistan. Hekmatyar og de andre medlemmer af hans parti var hovedsageligt Pashtunere som opererede nær den pakistaniske grænse mod sovietiske kommunister. 

I 1979 brød Mulavi Younas Khalis ud af partiet og dannede sit eget islamiske parti kaldet "Hezbi Islami Khalis" (Khalis' Islamiske Parti).

Politiske partier i Afghanistan
Muslimske partier
Tanzim-e Dahwat-e Islami-ye Afghanistan

Tanzim-e Dahwat-e Islami-ye Afghanistan ("Afghanistans Islamiske Dawah organisation") er et politisk parti i Afghanistan ledet af Abdul Rasul Sayyaf. Det blev grundlagt i 1970'erne under navnet Ittehad-e Islami bara-ye Azadi-ye Afghanistan ("Islamisk Union for Afghanistans befrielse"), det var opindeligt et forsøg på at samle de Islamiske modstandsbevægelser i Afghanistan. Organisationen var medlem af "Peshawar seven", koalitionen af Mujahedin hære støttet af USA, Pakistan og andre mellemøstlige lande, i krigen mod Afghanistans kommunistpartis regering, og de sovietiske styrker i Afghanistan. TDIA medvirkede i kampene om at få kontrol over Kabul i 1993-1994. Partiet udførte også flere massakre og voldtægter på Hazaraer i vestkabul.

Gennem Taliban-årene var partiet med til at danne Den Nordlige Alliance.

I 2005, blev partiet registreret som politisk parti under det nuværende navn.

Politiske partier i Afghanistan
Afghanistans politik